kardosdrur/scandi-wiki huggingface dataset:
Leonor af Spanien

Leonor af Spanien, prinsesse af Asturien, født Leonor de Todos los Santos de Borbón y Ortiz den 31. oktober 2005 i Madrid, Spanien, er en spansk prinsesse. Hun er Felipe 6. af Spanien og Letizia af Spaniens ældste datter, og hun er nummer 1 i den spanske trones arvefølge. Leonor har en yngre søster ved navn Sofia .

Den 2. juni 2014 annoncerede hendes bedstefar kong Juan Carlos sin intention om at abdicere. Ifølge den spanske forfatning fra 1978 vil Leonor blive den formodede arving med titlen Prinsesse af Asturien efter hendes fars tiltrædelse; og i sidste ende dronning af Spanien.

Fødsel og dåb 
Leonor blev født den 31. oktober 2005 klokken 01:46 i Ruber International Clinic i Madrid ved hjælp af et kejsersnit, som var nødvendiggjort af manglende progression i hendes fødsel. Hendes fødsel blev annonceret af den kongelige familie til pressen via SMS. Leonor forlod Ruber Clinic med sine forældre den 7. november 2005.

Leonor blev døbt i Palacio de la Zarzuela af ærkebiskoppen af Madrid, Antonio Rouco Varela, den 14. januar 2006. Ligesom sin far i 1968 blev Leonor døbt med vand fra Jordanfloden efter det spanske kongehus' tradition. Hun fik yderligere navnene de Todos los Santos (af alle de hellige), en Bourbon-tradition. Hendes faddere var hendes farmor og farfar, kong Juan Carlos og dronning Sofia.

Skolegang og militær træning 
Leonor begyndte sin uddannelse på daginstitution for børn af den spanske livgarde.

Hun begyndte sin første år af fast skolegang den 15. september 2008 på Santa María de los Rosales School i Aravaca, lige uden for Madrid.  Hendes yngre søster Sofia er også indskrevet der.

I september 2021 begyndte hun at studere et 2-årigt International Baccalaureate-program på UWC Atlantic College i Vale of Glamorgan, Wales. Hun dimitterede i maj 2023 efter at have afsluttet sine studier.

I marts 2023 blev det annonceret af den spanske forsvarsminister Margarita Robles, at regeringen havde godkendt et kongeligt dekret for Leonor om at påbegynde et 3-årigt militært træningsprogram. Den 17. august 2023 startede hun sit første år af træning på General Military Academy i Zaragoza.

Titler og prædikater 

 31. oktober 2005 – 19. juni 2014:  Hendes kongelige højhed Infanta Leonor af Spanien
 19. juni 2014 – nu: Hendes kongelige højhed Leonor, Prinsesse af Asturias

Aner

Referencer

Eksterne henvisninger 

 Det Spanske Kongehus' officielle hjemmeside 

Kongelige fra Spanien
Fyrster af Asturien
Huset Bourbon
Personer fra Madrid
Nick Rimando

Nicholas Paul Rimando (født d. 17. juni 1979) er en amerikansk tidligere professionel fodboldspiller, som spillede som målmand i sin karriere.

Rimando holder rekorden for flest kampe nogensinde spillet i Major League Soccer-ligaen.

Klubkarriere

Miami Fusion & D.C. United 
Rimando blev draftet af Miami Fusion i 2000. Miami Fusion udgik af MLS efter 2001 sæsonen, og deres spillere blev dermed puttet i et draft. I dette draft blev Rimando valgt af D.C. United.

Real Salt Lake 
Rimando blev i december 2006 traded til Real Salt Lake. Han blev traded igen i februar 2007, denne gang til New York Red Bulls, men kun få dage efter handlen blev han hentet tilbage til Salt Lake, da førstevalgsmålmand Scott Garlick pludseligt endte sin karriere. 

Rimando og Real Salt Lake havde i 2010 en historisk god defensiv sæson, da de lukkede kun 20 mål ind på 30 kampe. Rimando satte her klubrekorder med 14 gange rent bur i sæsonen.

Rimando annoncerede i marts 2019, at han ville gå på pension efter 2019 sæsonen.

Landsholdskarriere

Ungdomslandshold 
Rimando har repræsenteret USA på U/20-niveau.

Seniorlandshold 
Rimando debuterede for USA's landshold den 17. november 2002.

Titler 
Miami Fusion

 MLS Supporters' Shield: 1 (2001)

D.C. United

 MLS Cup: 1 (2004)
 MLS Supporters' Shield: 1 (2006)

Real Salt Lake

 MLS Cup: 1 (2009)
USA
 CONCACAF Gold Cup: 1 (2013)

Individuelle

 MLS Cup Most Valuable Player: 1 (2009)
 MLS All-Star: 6 (2010, 2011, 2013, 2014, 2015, 2019)

Kilder

Eksterne henvisninger 

 Nick Rimando på National-Football-Teams.com
 Nick Rimando på Fussballdaten.de

Personer fra Californien
Fodboldspillere fra USA
Fodboldlandsholdsspillere fra USA
Fodboldspillere fra Miami Fusion
Fodboldspillere fra D.C. United
Fodboldspillere fra Real Salt Lake
Deltagere ved verdensmesterskabet i fodbold 2014
Kogekunst

Kogekunst eller køkken udgør en karakteristisk form for madlavning og madtraditioner, ofte i forhold til bestemte kulturer. De forskellige køkkener navngives ofte efter geografiske områder eller regioner, hvor kogekunsten stammer fra. De forskellige køkkener er primært præget af, hvilke råvarer der er tilgængelige lokalt eller gennem handel. Religion kan også have en stor indflydelse på køkkenerne. Regionale madlavningstraditioner, skikke og ingredienser medfører ofte retter, der er unikke for bestemte regioner.

Forskellige køkkener efter geografi

Nordiske køkkener 
 Det nordiske køkken
 Det danske køkken
 Det finske køkken
 Det færøske køkken
 Det grønlandske køkken
 Det islandske køkken
 Det norske køkken
 Det svenske køkken

Kontinentaleuropæiske køkkener 
 Det bretonske køkken
 Det franske køkken
 Det litauiske køkken

Asiatiske køkkener 
 Det indiske køkken
 Det kinesiske køkken
 Det vietnamesiske køkken

Nordamerikanske køkkener 
 Det amerikanske køkken

Sydamerikanske køkkener 
 Det brasilianske køkken

Afrikanske køkkener 
 Det tunesiske køkken
 Det somaliske køkken

Kilder 

Madkultur
Madlavning
Fabian Johnson

Fabian Johnson (født 11. december 1987 i München, Vesttyskland) er en amerikansk/tysk fodboldspiller (højre back). Han spiller for Bundesliga-klubben Borussia Mönchengladbach.

Johnson har spillet hele sin karriere i Tyskland. Inden han i sommeren 2014 skiftede til Gladbach, har han tidligere repræsenteret 1860 München, VfL Wolfsburg og Hoffenheim.

Landshold 
Johnson besidder både et tysk og et amerikansk statsborgerskab, men spiller for USA's landshold. Han står (pr. juni 2014) noteret for 22 kampe og én scoring for holdet, som han debuterede for 11. november 2011 i en venskabskamp mod Frankrig. Han var en del af den amerikanske trup til VM i 2014 i Brasilien.

Referencer

Eksterne henvisninger 

Fodboldspillere fra USA
Fodboldspillere fra Tyskland
Deltagere ved verdensmesterskabet i fodbold 2014
Fodboldspillere fra 1860 München
Fodboldspillere fra VfL Wolfsburg
Fodboldspillere fra TSG 1899 Hoffenheim
Fodboldspillere fra Borussia Mönchengladbach
Personer fra München
David Ospina

David Ospina Ramírez (født 31. august 1988 i Medellín) er en colombiansk fodboldspiller (målmand). Han spiller hos Saudi Professional League-klubben Al-Nassr. Ospina kom til klubben i 2022 af et køb af Al-Nassr fra Serie A klubben Napoli SSC. Ospina har tidligere spillet for Atlético Nacional i sit hjemlands bedste række, samt for OGC Nice i Frankrig fra 2008-2014.

Landshold 
Ospina har (pr. juli 2023) spillet 127 kampe for Colombias landshold, som han debuterede for 7. februar 2007 i en venskabskamp mod Uruguay. Han var en del af den colombianske trup til VM i 2014 i Brasilien.

Referencer

Eksterne henvisninger 

 National-Football-Teams.com 
 Soccerbase.com spillerinfo 

Fodboldspillere fra Colombia
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Fodboldspillere fra OGC Nice
Fodboldspillere fra Atlético Nacional
Fodboldspillere fra Arsenal F.C.
Fodboldspillere fra S.S.C. Napoli
Personer fra Medellín
Cristián Zapata

Cristián Eduardo Zapata Valencia (født 30. september 1986 i Padilla, Colombia) er en colombiansk fodboldspiller (midterforsvarer). Han spiller for den argentiske klub San Lorenzo. 

Zapata startede sin karriere hos Deportivo Cali i hjemlandet. I 2005 rejste han til Europa og skrev kontrakt med Udinese i Italien. Her spillede han de følgende seks sæsoner. Efter en enkelt sæson i Villareal i Spanien skiftede Zapata i 2012 til AC Milan, først på lejebasis og senere på en permanent kontrakt. Efter mange år i AC Milan skiftede Zapata i sommeren 2019 til Genoa.  i 2021 skiftede han tilbage til sydamerikansk fodbold for at spille for San Lorenzo den bedste argentiske liga.

Landshold 
Zapata har spillet 58 kampe for Colombias landshold, som han debuterede for 12. september 2007 i et opgør mod Paraguay. Han var en del af den colombianske trup til VM i 2014 i Brasilien og til VM i 2018 i Rusland. Han indstillede landsholdkarrieren i 2019.

Referencer

Eksterne henvisninger 

 

Fodboldspillere fra Colombia
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Fodboldspillere fra Udinese Calcio
Fodboldspillere fra Villarreal CF
Fodboldspillere fra AC Milan
Fodboldspillere fra Deportivo Cali
Onondaga (flertydig)

Onondaga kan betyde flere forskellige ting, heraf:

 Onondaga (by), en by i New York
 Onondaga County, et amerikansk county i New York
 Onondaga (stamme), en gammel indianerstamme og medlem af Irokeserføderationen
 HMCS Onondaga (S73), en tidligere canadisk ubåd
Haltdalen stavkirke

Haltdalen stavkirke er en stavkirke fra 1170, som i dag står på Trøndelag Folkemuseum, i byområdet Sverresborg i Trondheim.

Kirken, som er udstillet på museet, er en konstruktion af to kirker, fra Haltdalen og Ålen. I og med sammenbygningen bliver den nogle gange refereret til som "Holtålen stavkirke". Den vestre væg og portalen er fra Ålen stavkirke.

Dette er den eneste stavkirken af den øst-skandinaviske enkeltnavstypen, som er bevaret.

Der er blevet givet en kopi af kirken til Island i forbindelse med 1000-årsjubilæet for kirken i Norge og Island kaldet Heimaey stavkirke. Ligeledes er der bygget en kopi af kirken med svalegange, som blev opført ved den gamle kirkegård i Haltdalen i årene 2003-2004.

Se også 
 Stavkirker i Norge

Eksterne henvisninger 

 
 Haltdalen stavkirke i stavkirke.info
 Miljøstatus i Norge: Haltdalen stavkirke  
 Trøndelag folkemuseum, Sverresborg
 Kopien på Island 
 Haltdalen nye stavkirke
 Haltdalen stavkirke Kirkesøk

Kirker i Trondheim
Stavkirker i Norge
Paul Henri d'Estournelles de Constant

Paul Henri Balluet d'Estournelles de Constant, baron de Constant de Rebecque (født 22. november 1852 i La Flèche, død 15. maj 1924 i Paris) var en fransk diplomat og politiker.
Han modtog Nobels fredspris i 1909 sammen med Auguste Beernaert.

Eksterne henvisninger 

 Nobelprize.org, Paul Henri d'Estournelles de Constant biografi 
 Nobelprize.org, Nobels fredspris 1909 

Modtagere af Nobels fredspris
Politikere fra Frankrig
Diplomater fra Frankrig
Nobelprismodtagere fra Frankrig
Baroner fra Frankrig
Mike Reynolds (arkitekt)

Michael E. "Mike" Reynolds er en arkitekt fra USA bosat i New Mexico og kendt for design og konstruktioner af jordskibe. Han er fortaler for et "radikalt selvforsynende liv". Han er en kritiker af arkitektprofessionen pga. den fejlende håndtering af mængden af affald som bygningsdesign skaber.

Karriere 
Efter af have demitteret fra University of Cincinnati i 1969 begyndte Reynolds at lave provokerende værker. Han afhandling blev publiceret i Architectural Record i 1971 og det følgende år byggede han sit første hus af genbrugsmaterialer. Bygningsstrukturene som bliver bygget under hans ledelse anvender almindelige affaldsemnersom fx aluminumsdåser, plastflasker og brugte dæk. I stedet for at anvende konventionelle (og energiforbrugende) genbrugsmetoder genbruger Reynolds affaldsemnerne som de. Hans Thumb House, bygget i 1972, anvender øldåser holdt sammen i "mursten" som blev holdt sammen af mørtel. Murstensdesignet blev patenteret i 1973.

Reynolds kalder sin praksis "Earthship Biotecture" ("jordskibsbiotektur").

Selvom Reynolds altid har udtrykt at hans jordskibe er eksperimentielle, har disillusionerede købere rejst juridiske tvister og klager over defekter såsom utætte tage og utilstrækkelig klimastyring.

Liste af publikationer 
 (1989) A Coming of Wizards. High Mesa Press, 
 (1990) Earthship: How to Build Your Own, Vol. 1. Solar Survival Press, 
 (1991) Earthship: System and Components, Vol. 2. Solar Survival, 
 (1993) Earthship: Evolution Beyond Economics, Vol. 3. Solar Survival, 
 (2000) Comfort in any Climate. Solar Survival, 
 (2005) Water from the Sky. Solar Survival,

Kilder/referencer

Se også 
 el ø-drift

Eksterne henvisninger 

 Interview with Reynolds, Green Majority, 7 March 2008
 Earthship photos by David Honl
 Earthship Biotecture website

Arkitekter fra USA
Personer fra New Mexico
Postmodernistiske arkitekter
Sovjetunionens skakforbund

Sovjetunionens skakforbund (russisk: Шахматная федерация СССР) var det nationale skakforbund i Sovjetunionen, stiftet i 1924. Forbundet havde hovedsæde i Moskva.

Sovjetunionens skakforbund var ikke oprindeligt medlem af det internationale skakforbund FIDE. Efter 2. verdenskrig blev FIDE reorganiseret, og Sovjetunionens skakforbund anmodede i 1946 om optagelse i FIDE, og sovjetiske skakspillere kunne således deltage i de turneringer, der blev arrangeret for at finde en verdensmester. På daværende tidspunkt var der ca. 600.000 registrerede skakspillere i Sovjetunionen. Den første verdensmester, der blev kåret af det reorganiserede FIDE efter krigen, var Sovjetunionens Mikhail Botvinnik, og bortset fra amerikaneren Bobby Fischer var samtlige skakverdensmestre fra Sovjetunionen frem til Sovjetunionens sammenbrud i 1991.

Bestyrelsen bestod på et tidspunkt af formand Mario Petrucci, 1. næstformand Raul Bittel, 2. næstformand Juan Pablo Seminara, kasserer Francisco Palmieri og sekretær Alejandro Nogués.

Formænd 
 Nikolai Krylenko (1924–1938)
 Mikhail Botvinnik (1938–1939)
 Vladimir Herman (1939–1941 og 1945–1947)
 Boris Weinstein (1942–1945)
 Vladislav Vinogradov (1947–1949, 1952–1954 og 1961–1962)
 M. Kharlamov (1949–1952)
 Vladimir Alatortsev (1954–1961)
 Boris Rodionov (1962–1968)
 Alexey Serov (1968–1969)
 Dmitry Postnikov (1969–1972)
 Yuri Averbakh (1972–1977)
 Vitaly Sevastianov (1977–1986 og 1988–1989)
 Alexandre Chikvaidze (1986–1988)
 Vladimir Popov (1989–1991)

Noter 

Skakorganisationer
Organisationer fra Sovjetunionen
Etableret i 1924
Jordskib

Et jordskib (engelske: earthship) er et passivt hus (passivt design) som bygges med hjælp af naturlige materialer og recirkuleringsmaterialer. Prototypen byggedes af Michael Reynolds i 1970'erne. 

Jordskibe er tænkt til at være en selvforsynende type af boliger med hensyn til brugsvand, varme og endda elektricitet. Idéen bygger på at man bygger væggene op med hjælp af jordfyldte bildæk. Ved hjælp af jordfyld på tre af husets fire sider isoleres huset.
Sydsiden af huset anvendes til at fange hele dagens solindfald så husets holdes opvarmet.

Ventilation 
Ventileringssystemet fungerer ved at en lem i taget og en anden lem længere fremme kan åbnes eller lukkes (som begge åbnes ved hjælp af en timer og sørger for ventilationen af huset).

Vægge 
Væggene er bygget af "murede" bildæk som fyldes med sand. Dækkene stables som store mursten.
Herefter lægges armeringsjern i stil med et hønsenet.

Drivhus 
Længst fremme i drivhuset dyrkes en eller flere rækker af planter, som man vandes med gråt vand og på denne måde skabes et lille vandgenbrugskredsløb. Planterne får kuldioxid og giver ilt, som derfor holder luften frisk - men alligevel skal man ventilere.

Tilpasninger til svensk (og dansk) klima 

I de senere år er der blevet lavet flere forbedringer i jordskibsdesignet og tilpasningerne er blevet lavet til det svenske (og danske) klima. År 2011 præsenterede Michael Reynolds under en forelæsning på KTH et design med to "bufferzoner" for at mindske varmeudslip.

Kilder/referencer

Se også 
 Passivhus
 Nulenergihus

Eksterne henvisninger 
 NaveTierraMDQ, Project in Mar del Plata, Prov. Buenos Aires, Argentina
 Earthship.net
 Växhuset

Bæredygtigt byggeri
Bygningskonstruktion
Michael Reynolds

Michael Reynolds er et navn på flere personer:

Skuespillere 
 Michael Reynolds (skuespiller) - Britisk skuespiller kendt for BBC-roller i 1960'erne i The First Churchills
 Mike Reynolds (skuespiller) (født 1930) - Amerikansk stemmeskuespiller som specialiserer i anime

Andre 
 Mike Reynolds (arkitekt)
Toplettet falkelibel

Toplettet falkelibel (Epitheca bimaculata) er en stor guldsmed, der tilhører familien smaragdlibeller. Den er vurderet som forsvundet på den danske rødliste 2019.

Udbredelse 
Toplettet falkelibel er udbredt i Europa og det vestlige Asien. Arten forekommer i det sydøstlige Danmark, Sverige og Finland. Den er endvidere fundet i det sydøstlige Norge på egnede steder omkring Oslofjorden, men er meget sjælden. Den blev i perioden fra 1996 til 2010 ikke påvist i Norge, og man frygtede, at den var uddød. I 2010 blev den registreret i Hof.

Udseende 
Kønnene er helt ens. Bagkroppen har gule sidepletter, og brystpartiet har helt lodrette brune og sorte striber. Panden er gulbrun. Hannen kan adskilles fra andre hanner i familiegruppen på den særprægede "tang" (anal-vedhæng) bagerst på bagkroppen.

Vingerne holdes i en lige vinkel ud fra kroppen i hvile. Vingespandet er mellem 80-90 millimeter.

Levevis 
Nymfen lever på bunden langs bredden i næringsrige vandområder i lavlandet, med rig men ikke for tæt vegetation.

Æggene lægges i lange gelesnore fæstede til vandplanter. Udviklingen tager 3 år. Nymfen overvintrer på søbunden. De voksne (imago) guldsmede findes almindeligvis ikke langt fra stedet, hvor de levede som nymfe, men flyver også i skovområder.

Flyvetiden er fra slutningen af maj til juli. Efter klækning opholder guldsmeden sig gerne over åbent vand. Når den hviler, sker dette ofte på vandplanter er stykke fra land.

Toplettet falkelibel har ufuldstændig forvandling, overgang fra nymfe til det voksne kønsmodne insekt sker gennem flere hudskifter (nymfestadier). Nymferne lever i vand og ligner derfor ikke de voksne (imago) bortset fra størrelsen. Når nymfen kommer til det sidste hudskifte, finder den et strå eller andet, som den kan klatre op over vandoverfladen. Her bliver den hængende, mens huden revner på rygsiden. Den nyklækkede guldsmed bliver hængende på den gamle hud eller lige ved siden af helt til den nye hud er hærdet, og vingene har fået deres endelige form.

Noter

Litteratur 
 Kjærstad, Gaute; Andersen, Trond; Olsvik, Hans A. og Brittain, John E. 2010. Døgnfluer, øyenstikkere, steinfluer og vårfluer, Ephemeroptera, Odonata, Plecoptera, Trichoptera i Norsk rødliste for arter 2010. Artsdatabanken. Side 227-234.
 Holmen, M. & H. Pedersen. 1995. Odonata i Danmark, foreløbig status 1995. Nordisk Odonatologisk forum. Vol 2, side 4
 Sabima. 2010. Øyenstikker gjenfunnet etter 15 år. SABIMA, 25. mai 2011. html
 Sahlén, Göran. 1996. Sveriges Trollsländor. Feltbiogerna. 165 sider.

Eksterne henvisninger 
 Artsdatabankens artsopplysninger (Artsdatabanken, 18.11.2015)
 Toflekkøyenstikker – www.nhm.uio.no/norodo/ norsk hjemmeside

Guldsmede (insekter)
Ludwig Augustinsson

Ludwig Augustinsson (født 21. april 1994 i Stockholm) er en svensk fodboldspiller (venstre back), der spiller for den belgiske klub Anderlecht på en lejeaftale fra Sevilla og for det svenske landshold. Han har tidligere spillet i bl.a. F.C. København, Werder Bremen, Aston Villa og Mallorca.

Klubkarriere 
Ludwig Augustinsson debuterede som seniorspiller for IF Brommapojkarna i 2011. Den 6. januar 2013 skrev Augustinsson kontrakt med IFK Göteborg, som løb til udgangen af 2016, men underskrev i sommeren 2014 kontrakt med den danske klub F.C. København med virkning fra vinteren 2014/2015.

Han scorede i sin debut for FCK mod FC Vestsjælland den 22. februar og markerede sig hurtigt som en af ligaens profiler. I forårets 15 Alka Superliga-kampe lagde han op til 6 mål, og dermed blev han den spiller i sæsonen, der havde flest målgivende afleveringer pr. spillet minut.

I vinterpausen i sæsonen 2016-17 blev han solgt til tyske Werder Bremen, men med virkning fra sommeren 2017.

Landsholdskarriere 
Augustinsson havde pr. 31. marts 2015 spillet 30 landskampe for diverse svenske ungdoms-landshold. Han fik debut på det svenske A-landshold den 15. januar 2015, da Sverige besejrede Elfenbenskysten 2-0 i en venskabskamp i Abu Dhabi.

Referencer

Eksterne henvisninger 
 
 Profil på svenskfotboll.se
 Ludwig Augustinsson, eliteprospects.com
 Spillerprofil  på IFK Göteborgs hjemmeside

Fodboldspillere fra Sverige
Fodboldspillere fra IF Brommapojkarna
Fodboldspillere fra IFK Göteborg
Personer fra Stockholm
Fodboldspillere fra FC København
Fodboldspillere fra Werder Bremen
Forsvarsspillere (fodbold)
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018 
Deltagere ved det europæiske mesterskab i fodbold 2020
Delaware River

Delaware er en flod ved USAs Atlanterhavskyst. Den blev udforsket af Adriaen Block som del af kolonien Ny-Nederland og fik navnet Sydfloden for at markere den sydlige grænse af kolonien.

Floden møder tidevandet ved Trenton i New Jersey. Dens totale længde fra udspringet til den længste gren af udløbet er på 660 km, mens selve floden ovenfor Delawarebugten er 579 km lang. Den gennemsnitlige vandføring er 330 m³ per sekund.

Delaware danner dele af grænsen mellem Pennsylvania og New York, hele grænsen mellem New Jersey og Pennsylvania og hele grænsen mellem Delaware og New Jersey.

Forurening 
Delawarefloden afvander områder med stor forurening, og den blev i 2012 udnævnt til den 5. mest forurenede flod i USA. Vandkvaliteten er imidlertid i de senere år blevet væsentlig forbedret, efter at floden har gennemgået omfattende miljøbeskyttelse og lovgivningen er strammet. Dyr og fisk er vendt tilbage og den forbedrede vandkvalitet betyder, at Delawarefloden igen er med til at sikre drikkevandet for mere end 13 millioner mennesker, herunder halvdelen af drikkevandet i New York.

Se også 
 Vandløb i USA

Eksterne kilder/henvisninger 

Vandløb i New York
Vandløb i New Jersey
Vandløb i Pennsylvania
Vandløb i Delaware
MGP missionen (film)

MGP missionen er en børne- og ungdomsfilm fra 2013, med Martin Miehe-Renard som instruktør.
Bogen er en filmatiseret af børnebogen MGP missionen af Gitte Løkkegaard, omend der er ændret en del i historien. Den havde premiere den 21. marts 2013.

Medvirkende 
 Sylvester Byder - Karl
 Malika Sia Graff - Sawsan
 Line Kruse - Eva, Mor
 Ali Kazim - Kumail
 Natalí Vallespir Sand - Jamilah
 Lars Knutzon - Magnus, Morfar
 Joakim Ingversen - Søren, Klasselærer
 Birgit Conradi - Johanne
 Mian Hussein - Mohammed
 Nima Nabipour - Tarek
 Laura Christensen - Lærke
 Hans Holtegaard - Kurt
 Laura Drasbæk - DR pige
 Camilla Skandarioon - Anisa
 Meliha Saglanmak - Farmor
 Lasse Kramhøft - Coach
 Karin Jagd - DR dame
 Peder Dalgaard - Flyttemand
 Adam Murkbaoui - Walid
 Thøger Heinesen Kirk - Emil
 Lado Hadzic - Onkel Grønthandler
 Szhirley - MGP vært
 Jacob Riising - MGP vært
 Line Skytte - Togkontrollør 1
 Kim Leprevost - Togkontrollør 2
 Victor Marcussen - DR mand
 Meinhard St. John - Politimand
 Lars Topp Thomsen - Falckmand
 Katrine Tersgov - Sminkedame
 Thorkil Lodahl - MGP producer
 Hans Bülow Ungfelt - Securitymand
 Kim Loan Thach - Natamon
 Aviaaja Jensen - Skolepige
 Lars Thiesgaard -Trailer speak

Modtagelse 
Filmen opnåede et salg i Danmark på 101.843 billetter, hvilket gjorde den til langt den mest solgte danske film i Danmark blandt filmene uden produktionsstøtte fra DFI.
Tallet var dog langt fra 175.000, som man skulle have ambitioner om at nå hvis man ville have filmstøtte via DFI's markedsordning, så DFI havde delvis ret i deres støtteafvisning.

MGP-Missionen blev som den første danske film udtaget til filmfestivalen i Berlin 2014. Filmen var med i Generation Kplus, der er festivalens program for børnefilm.

Kritik 
I 2012 kom Det Danske Filminstitut (DFI) under kritik for at have afslag den 6. oktober 2011 om støtte til ASA Films filmatisering med en begrundelse hvor det blandt andet hed:

Claus Ladegaard fra filminstituttet beklagede sætningen, kaldte det "en meget, meget uheldig formulering" og forsvarede sig med at den ikke var grunden til at filmen fik afslag.

Referencer

Eksterne henvisninger 
 

Børnefilm fra Danmark
Danske film fra 2013
Ungdomsfilm fra Danmark
Dansksprogede film
Dramafilm fra Danmark